જોકે રાજદ્રોહના આ કેસમાં નરેન્દ્ર ગઢવી પોતાની અરજી પરત ખેંચે તો પણ કેસને કોઈ અસર થશે નહીં તેમ ક્રાઇમ બ્રાંચના અધિકારીએ કહ્યું હતુંં. નામ ન આપવાની શરત સાથે અધિકારીએ કહ્યું કે, “નરેન્દ્ર ગઢવી આ કેસમાં એક સાક્ષીની ભૂમિકામાં છે. તે મુખ્ય સાક્ષી કે ફરિયાદી નથી. જેથી તેના ફરી જવાથી કે અરજી પાછી ખેંચી લેવાથી કેસને કોઈ અસર થશે નહીં.” આ અધિકારીએ તો એમ પણ કહ્યું કે, “આ કેસમાં રહેલા સાક્ષીઓ પૈકીના મોટાભાગના સાક્ષી પણ જો કદાચ ફરી જાય કે કેસમાંથી હટી જાય તો પણ કેસમાં કોઈ ફરક નહીં પડે, કારણ કે હવે આ કેસમાં ટેક્નિકલ પુરાવાઓ મજબૂત છે, જેના આધારે જ આ કેસ આગળ વધશે.”